Dieter M. Weidenbach

Dieter Morales WEIDENBACH (naskiĝinta en 1945 en Stendal) estas germana pentristo. Li laboras kaj loĝas en Vajmaro kaj en Berlino.

 Vivo 
Weidenbach trapasis la abiturientan ekzamenon en Weißenfels en 1964. Inter 1964-66 li studis arthistorion kaj historion ĉe la Karl-Marx-Universitato de Lepsiko. Inter 1966-71 li estis studento de pentrado kaj grafikado ĉe la Altlernejo pri grafiko kaj libra arto en Lepsiko. Inter 1978-80 li iĝis disĉiplo de profesoro Willi Sitte en Halle (Saale), ĉe la Altlernejo Kastelo Giebichenstein.

En 1982 Weidenbach komisiitis docenti ĉe la Altlernejo pri industria formdonado en Halle. En 1985 li eksŝtatanigitis fare de la GDR-aŭtoritatuloj kaj malfermis en 1986 atelieron rekte ĉe la aliancana kontrolpunkto Checkpoint Charlie, en la Artistodomo Friedrichstraße (Okcidenta Berlino). Post la Turniĝo li revenis en Orientan Germanion, nome al Vajmaro en la Artistodomon Haußknechtstraße. Inter 2000-02 li docentis ĉe la Fakaltlernejo pri ĝarden- kaj pejzaĝodezajnado en Erfurto. En 2003 li gajnis la Wilhelm-Fraenger-stipendion en Potsdam.

 Verkoj (elekto) 
eta|upright|"Kinderfreuden", Weißenfels 1974
 Selbstbildnis als Student, 1965, lignogravuraĵo
 Die Versuchung des Malers Mathias Grunewald, 1975, oleo sur tolo
 Unterwegs, 1976, oleo sur dura fibroplato
 Radierfolge 10 Ritterliche Gesänge, 1977–1980
 Titanic, ein permanenter Untergang, 1998, triptiko, oleo sur tolo
 Mädchen mit Spiegel, 2000, oleo sur tolo

 Literaturo 
 Hallescher Kunstverein (Hrsg.): Dieter M. Weidenbach, Weimar, Malerei 1985–1995. Halle 1995.
 Ralf-Michael Seele (Hrsg.): Dieter Morales Weidenbach, Assoziationen, Fragmente, Irritationen, Malerei, Druckgrafik, Zeichnung 1976–1998. Meiningen 1998, ISBN 3-930675-16-1.
 Oda Beuschel (Hrsg.): Eine Malerfreundschaft 1962–1980: „… und verbirg Deinen Schmerz …“. Weißenfels 2005.

 Eksteraj ligiloj 


 Retpaĝaro de la artisto

Kategorio:Akademianoj
Kategorio:Germanaj pentristoj
Kategorio:Kulturo de GDR
Kategorio:Homoj rilataj al Erfurto
Kategorio:Homoj rilataj al Weimar